ງົບປະມານ ດ້ານການ ປ້ອງກັນປະເທດຂອງ ຈີນ ເພີ້ມຂຶ້ນ ລະຫວ່າງ 7​ ຫາ 8​ ເປີເຊັນ
ໃນປີກາຍນີ້ ງົບປະມານທາງທະຫານຂອງຈີນ ເພີ້ມຂຶ້ນ 10.1 ເປີເຊັນ​ ຕົກເປັນເງິນທັງໝົດ 136​ ພັນລ້ານໂດລາ.
ຈີນກ່າວວ່າ ຕົນຈະເພີ້ມການໃຊ້ຈ່າຍໃນດ້ານປ້ອງກັນປະເທດ ຂຶ້ນລະຫວ່າງ 7 ຫາ 8 ເປີເຊັນໃນປີນີ້ ຫຼັງຈາກທີ່ໄດ້ມີການເພີ້ມ ງົບປະມານການໃຊ້ຈ່າຍທາງດ້ານທະຫານສູງກວ່າ 10 ເປີເຊັນ ມາເປັນເວລາຫຼາຍໆປີ ທ່ານນາງ Fu Ying ໂຄສົກຂອງສະພາປະຊາຊົນແຫ່ງຊາດຈີນ ກ່າວຕໍ່ພວກນັກຂ່າວ ໃນວັນສຸກມື້ນີ້ວ່າ ໂຕເລກທີ່ແນ່ນອນຈະມີ ການເປີດເຜີຍໃນວັນເສົາມື້ອື່ນນີ້ ຫຼັງຈາກສະພາເປີດສະໄໝປະ ຊຸມປະຈຳປີ ຈີນໄດ້ທຸ້ມເທຊັບພະຍາກອນຕ່າງໆທີ່ມີຢູ່ ເຂົ້າໃສ່ການປ້ອງກັນ ປະເທດ ໃນໄລຍະສອງທົດສະວັດຜ່ານມາ ໃນຂະນະທີ່ຈີນໄດ້ອ້າງເອົາກຳມະສິດແບບມີ ຄວາມໝັ້ນໃຈຫລາຍຂຶ້ນຢູ່ໃນທະເລຈີນໃຕ້ ໃນປີກາຍນີ້ ປັກກິ່ງໄດ້ເພີ້ມການໃຊ້ຈ່າຍໃນ ດ້ານທະຫານຂອງຕົນ 10 1 ເປີເຊັນ ຊຶ່ງຕົກເປັນເງິນທັງໝົດ 136 ພັນລ້ານໂດລາ ໂຕເລກດັ່ງກ່າວນີ້ ແມ່ນປະມານ ນຶ່ງສ່ວນສີ່ ຂອງການໃຊ້ຈ່າຍ ໃນດ້ານປ້ອງກັນປະເທດ ຂອງສະຫະລັດ ໃນປີກາຍນີ້ ແຕ່ແນວໃດກໍຕາມ ພວກຕຳໜິຕິຕຽນຈີນກ່າວວ່າ ປັກກິ່ງໄດ້ໃຊ້ຈ່າຍທາງທະຫານຫລາຍ ກວ່າທີ່ໄດ້ມີການລາຍງານໃຫ້ຊາບ